ᱠᱷᱚᱭᱨᱟᱥᱚᱞ

ᱠᱷᱚᱭᱨᱟᱥᱚᱞ (ᱠᱷᱚᱭᱨᱟᱥᱳᱞ, ᱠᱷᱚᱭᱨᱟᱥᱳᱣᱚᱞ ᱦᱚᱸ ᱚᱞ ᱦᱩᱭᱩᱜᱼᱟ) ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱠᱷᱚᱭᱨᱟᱥᱚᱞ ᱵᱚᱞᱚᱠ ᱨᱮ ᱢᱮᱱᱟᱜ ᱢᱤᱫᱴᱟᱝ ᱟᱛᱳ ᱠᱟᱱᱟ᱾

 ᱚᱛᱱᱚᱜ 

 ᱯᱩᱞᱤᱥ ᱥᱴᱮᱥᱚᱱ 
ᱠᱷᱚᱭᱨᱟᱥᱚᱞ ᱥᱟᱶᱛᱟ ᱩᱛᱱᱟᱹᱣ ᱵᱚᱞᱚᱠ ᱨᱮᱭᱟᱜ ᱢᱤᱫ ᱦᱤᱸᱥ ᱪᱮᱛᱟᱱ ᱠᱷᱚᱭᱨᱟᱥᱚᱞ ᱯᱩᱞᱤᱥ ᱥᱴᱟᱥᱚᱱ ᱨᱮᱭᱟᱜ ᱠᱟᱹᱢᱤ ᱴᱚᱴᱷᱟ ᱢᱮᱱᱟᱜᱼᱟ ᱾ 

 ᱥᱟᱶᱛᱟ ᱩᱛᱱᱟᱹᱣ ᱵᱚᱞᱚᱠ ᱨᱮᱭᱟᱜ ᱦᱮᱰᱠᱩᱣᱟᱴᱟᱨ 
ᱠᱷᱚᱭᱨᱟᱥᱚᱞ ᱥᱟᱶᱛᱟ ᱩᱛᱱᱟᱹᱣ ᱵᱚᱞᱚᱠ ᱨᱮᱭᱟᱜ ᱥᱚᱫᱚᱨ ᱫᱚᱯᱛᱚᱨ ᱠᱷᱚᱭᱨᱟᱥᱚᱞ ᱨᱮ ᱢᱮᱱᱟᱜᱼᱟ ᱾

 ᱦᱚᱲ ᱞᱮᱠᱷᱟ 
ᱵᱷᱟᱨᱚᱛ ᱨᱮᱭᱟᱜ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱠᱷᱟᱭᱨᱟᱥᱚᱞ ᱨᱮᱭᱟᱜ ᱜᱩᱴ ᱦᱚᱲ ᱞᱮᱠᱷᱟ ᱓,᱓᱑᱓, ᱡᱟᱦᱟᱸ ᱢᱩᱫᱽᱨᱮ ᱑,᱗᱐᱙ (᱕᱒%) ᱠᱚᱲᱟ ᱟᱨ ᱑,᱖᱐᱔ (᱔᱘%) ᱛᱤᱨᱞᱟᱹ ᱾ ᱖ ᱥᱮᱨᱢᱟ ᱞᱟᱛᱟᱨ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱓᱓᱔ ᱦᱚᱲ ᱾ ᱠᱷᱟᱭᱨᱟᱥᱚᱞ ᱨᱮ ᱜᱩᱴ ᱥᱤᱠᱷᱱᱟᱹᱛᱟᱱ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱒,᱒᱑᱔ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮᱱ ᱗᱔.᱓᱒%) ᱾

 ᱥᱟᱜᱟᱲᱚᱢ 
ᱯᱟᱸᱪᱨᱟ-ᱠᱷᱚᱭᱨᱟᱥᱚᱞ ᱰᱟᱦᱟᱨ ᱠᱷᱚᱭᱨᱟᱥᱚᱞ ᱫᱚ ᱯᱟᱸᱪᱨᱟ ᱨᱮ ᱮᱱ.ᱮᱭᱤᱪ ᱑᱔ ᱥᱟᱶ ᱡᱚᱯᱲᱟᱣ ᱟᱠᱟᱱᱟ᱾Google maps

 ᱯᱳᱥᱴ ᱚᱯᱷᱤᱥ 
ᱥᱤᱣᱲᱤ ᱢᱩᱲᱩᱫ ᱚᱯᱷᱤᱥ ᱨᱮᱭᱟᱜ ᱞᱟᱛᱟᱨ ᱨᱮ ᱗᱓᱑᱑᱒᱕ ᱯᱤᱱ ᱥᱟᱶᱛᱮ ᱠᱷᱚᱭᱨᱟᱥᱚᱞ ᱨᱮᱭᱟᱜ ᱢᱤᱫᱴᱟᱝ ᱰᱮᱞᱤᱵᱷᱟᱨᱤ ᱪᱟᱸᱜᱟ ᱯᱳᱥᱴ ᱚᱯᱷᱤᱥ ᱢᱮᱱᱟᱜᱼᱟ᱾ ᱢᱤᱫ ᱞᱮᱠᱟᱱ ᱯᱤᱱ ᱥᱟᱶ ᱪᱟᱸᱜᱟ ᱠᱟᱹᱢᱤ ᱚᱲᱟᱜ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱟᱵᱩᱭᱡᱳᱨ, ᱵᱟᱨᱦᱨᱟ, ᱵᱷᱟᱫᱩᱞᱤᱭᱟᱹ, ᱜᱮᱨᱩᱭᱟᱯᱟᱦᱟᱨᱤ, ᱦᱚᱡᱨᱟᱛᱯᱩᱨ, ᱡᱟᱦᱤᱫᱯᱩᱨ, ᱠᱚᱱᱠᱚᱨᱛᱚᱞᱟ, ᱠᱮᱱᱫᱨᱚᱜᱳᱨᱤᱭᱟ, ᱱᱟᱵᱟᱥᱚᱱ, ᱱᱟᱠᱨᱟᱠᱳᱱᱰᱟ, ᱯᱩᱨᱥᱩᱱᱰᱤ, ᱨᱟᱥ ᱟᱨ ᱥᱟᱜᱚᱨᱵᱷᱟᱝᱜᱟ ᱾

 ᱥᱮᱪᱮᱫ 
᱑᱙᱙᱘ ᱥᱮᱨᱢᱟ ᱨᱮ ᱠᱷᱚᱭᱨᱟᱥᱚᱞ ᱨᱮ ᱥᱟᱭᱞᱡᱟᱱᱚᱱᱫᱚ ᱯᱷᱟᱞᱜᱩᱱᱤ ᱥᱚᱢᱨᱤᱛᱤ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱞᱮᱱᱟ᱾ ᱵᱚᱨᱫᱷᱚᱢᱟᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱟᱶᱛᱟ ᱨᱮ ᱢᱮᱱᱟᱜ ᱱᱚᱣᱟ ᱨᱮᱫᱚ ᱠᱟᱹᱨᱤ ᱨᱮ ᱟᱱᱰᱟᱨᱼᱜᱨᱮᱡᱩᱭᱮᱴ ᱠᱳᱨᱥ ᱠᱚ ᱮᱢᱚᱜ ᱠᱟᱱᱟ᱾

 ᱞᱟᱠᱪᱟᱨ 
᱑᱙᱕᱑ ᱥᱮᱨᱢᱟ ᱨᱮ ᱢᱤᱫᱴᱟᱝ ᱥᱚᱨᱠᱟᱨᱟᱜ ᱜᱚᱲᱚ ᱛᱮ ᱯᱩᱛᱷᱤ ᱢᱩᱨᱟᱹᱭ, ᱠᱷᱚᱭᱨᱟᱥᱚᱞ ᱢᱤᱞᱚᱱ ᱥᱚᱝᱜᱟ ᱜᱨᱟᱢᱤᱱ ᱯᱟᱴᱷᱟᱜᱟᱲ ᱛᱷᱟᱯᱚᱱ ᱞᱮᱱᱟ᱾ ᱱᱚᱣᱟ ᱨᱮᱭᱟᱜ ᱢᱤᱫ ᱫᱚᱞᱟᱱ ᱚᱲᱟᱜ ᱢᱮᱱᱟᱜᱼᱟ᱾ 

 ᱵᱟᱨᱦᱮ ᱡᱚᱱᱚᱲ 

ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ
ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱟᱛᱳ
ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ